Dinastija Muhameda Alija
<s>Dinastija Muhameda Alija (arapski: الأسرة العلوية / Kavalalılar Hanedanı je ime porodične dinastije koja je odigrala značajnu ulogu u historiji Egipta 19. i prve polovice 20. vijeka.</s>

<s>Historija</s>

<s>Osnivač dinastije i prvi značajni član porodice bio je Muhamed Ali, Albanac iz Kavale, kog je Osmanski sultan poslao kao buljukbašu dobrovoljačke vojske da smiri situaciju u Egiptu, koji je nakon Napoleonova odlaska pao u bezvlašće.</s>

<s>Ali je uspio slomiti vlast Mameluka u Egiptu i 1805. postao novi egipatski valija, priznajući (formalno) sultana kao svog suverena.</s><s>Nakon tog je Ali zajedno sa sinom Ibrahimom krenuo u smirivanje stanja po Sudanu i nekoliko pobunjenih osmanskih ajaleta od Hidžaza do Južnog Levanta (Sirija, Palestina) čak je uspio zauzeti i nesavladivi Ako.</s><s>Nakraju se okrenuo i protiv samih Osmanlija i sa svojom egipatskom vojskom došao do Konije u Anadoliji.</s><s>U tom trenutku su evropske sile - 1841., intervenirale u strahu od novog neželjenog neprijatelja i prisile ga na povlačenje sa svih teritorija izvan Egipta.</s>

<s>Ali je za to nagrađen pravom da samostalno vlada Egiptom i Sudanom i nasljedno pravo za svoje 
potomke.</s><s>Njegovi nasljednici su dobili titulu kediva, što im je potvrđeno sultanskim fermanima 1866. i 1873.</s>

<s>Dužnička kriza (bankrot Egipta) 1870-ih završio je formiranjem neslužbenog protektorata pod dvostrukom kontrolom Francuske i Velike Britanije - 1879.</s>

<s>Nakon neuspjelog Urabijevog ustanka Velika Britanija je 
okupirala Egipat 1882.</s><s>Zemlja je ipak službeno ostala Osmanski Vilajet sa sultanom kao suverenom, kog je zastupao britanski Hight Commissioner.</s>

<s>Nakon izbijanja Prvog svjetskog rata, neodlučni kediv Abas II prestrašen nakon neuspjelog atentata, zatvorio se u svoju palaču na Bosporu, ali je ostao lojalan sultanu (koji je stao na stranu Centralnih sila) i nije se htio vratiti u Egipat.</s>

<s>Zbog tog su ga Britanci 18. decembra 1914. smjenili i proglasili da je Egipat i službeno Britanskim protektoratom.</s>

<s>Umjesto njega za sultana su postavili, njegovog ujaka i najstarijeg člana porodice - Huseina Kamela, koji je umro nakon kratke trogodišnje vladavine.</s>

<s>Naslijedio ga je mlađi brat Fuad I. Novim anglo-egipatskim ugovorom iz 1922. ukinut je protektorat u korist formalno nezavisne Kraljevine Egipat.</s><s>Međutim je Egipat bio praktički bio okupiran od strane Britanske Armije, pa se prikrivena britanska vladavina nastavila daljnjih trideset godina.</s><s>Sve to kulminiralo je velikim nezadovoljstvom, naročito nakon poraza u Arapsko-izraelskom ratu 1948 od tek osnovane države Izrael.</s><s>Uz to je prosječne Egipćane ljutila velika korumpiranost državne administracije, kao i privilegiranost osmanske vladajuće klase, pa je to preraslo u nerede i pobunu.</s>

<s>Posljednji stvarno vladajući kralj te dinastije Faruk I svrgnut je u Državnom udaru 1952. i prisiljen da abdicira u korist svog šestomjesečnog sina Fuada.</s><s>Faruk je otišao u egzil u Italiju i uzeo mladog kralja sa sobom, tako da je umjesto njega jedanaest mjeseci vladao regent.</s><s>Nezadovoljni oficiri ubrzo su se umorili od takvog stanja, pa su potpuno ukinuli monarhiju i proglasili republiku.</s>

<s>Lista vladara</s>

<s>Valije i samoproglašeni kedivi (1805. - 1867.)</s>

<s>Muhamed Ali
Ibrahim-paša
Abas I
Muhamed Said-paša
Ismail-paša</s>

<s>Kedivi (1867.-1914.)</s>

<s>Ismail-paša
Teufik-paša
Abas II</s>

<s>Sultani (1914.-1922.)</s>

<s>Husein Kamel
Fuad I</s>

<s>Kraljevi (1922.-1952.)</s>

<s>Fuad I
Faruk I
Fuad II</s>

<s>Izvori</s>

<s>Vanjske veze</s>

<s>The Muhammad 'Ali Dynasty</s>

<s>Kraljevina Egipat
Egipatsko plemstvo
Dinastija Muhameda Alija</s>

